ananddey/assamese-wiki-corpus huggingface dataset:
আৰাশ আব্বাচী

আৰাশ আব্বাচী (ফাৰ্চী: آرش عباسی; জন্ম ১৯৭৮, মালায়ৰ) হৈছে এজন ইৰানী চিত্ৰনাট্যকাৰ, পৰিচালক আৰু অভিনেতা।

প্ৰাৰম্ভিক জীৱন

আব্বাচীয়ে ১৯৯০ চনত তেওঁৰ গৃহ চহৰৰ বিদ্যালয়ৰপৰাই কাম আৰম্ভ কৰিছিল। ১৯৯৮ চনত তেওঁ নাট্যশাস্ত্ৰ অধ্যয়ন কৰিবলৈ তেহৰানলৈ যায়। তেওঁ আজাদ কলা আৰু স্থাপত্য বিশ্ববিদ্যালয়ৰপৰা নাট্য সাহিত্য বিষয়ত স্নাতক ডিগ্ৰী লাভ কৰে। ২০১২ চনত তেওঁ বলোনিয়ালৈ যায় আৰু বলোনিয়া বিশ্ববিদ্যালয়ৰপৰা থিয়েটাৰৰ নিয়ম বিষয়ত স্নাতকোত্তৰ ডিগ্ৰী লাভ কৰে।

কৰ্ম-তৎপৰতা

আব্বাচীয়ে ইৰান আৰু ইটালীত ২৫খন মঞ্চ নাটক ৰচনা কৰিছে আৰু ১৫খন নাটক পৰিচালনা কৰিছে। তেওঁৰ নেভিচান্দেহ মৰ্দেহ আষ্ট (দা ৰাইটাৰ ইজ ডেড) নামৰ নাটকখন জাৰ্মান আৰু ইটালীমুলীয় ভাষালৈ অনুবাদ কৰা হৈছে আৰু ইটালীৰ বিভিন্ন চহৰত ইয়াৰ মঞ্চায়ন কৰা হৈছে। তেওঁ কেইবাখনো দূৰদৰ্শন ধাৰাবাহিকৰ লেখক, যেনে ইষ্টগাহ-এ চে ৰাহী (থ্ৰী-ৱে ষ্টেচন), টিভি চলচ্চিত্ৰ গৰীবেহ (ষ্ট্ৰেঞ্জাৰ)। ইয়াৰ উপৰি তেওঁ তাজৰোবেহ (এক্সপেৰিয়েন্স) আৰু খানেহ-ঈ দৰ তাৰিকী (দা হাউচ ইন দা ডাৰ্কনেচ) আদি দূৰদৰ্শন ধাৰাবাহিকত সহকাৰী পৰিচালক হিচাপে কাম কৰিছিল। তেওঁ গাহী (চামটাইমচ) চলচ্চিত্ৰৰ চিত্ৰনাট্যও ৰচনা কৰিছে। তেওঁ ২০১৩ চনত জুচেপ্পে টৰ্নাটোৰেৰ পৰিচালনা কৰ্মশালাত অংশগ্ৰহণ কৰিছিল।

পূৰ্বতে ২০১৬ চনত আব্বাচীক ইটালীৰ বলোনিয়া চহৰত "হাৰ্ট অৱ পাৰ্চিয়া" শীৰ্ষক এটা ইৰানী সাংস্কৃতিক উৎসৱৰ সময়ত তেওঁৰ নাটক দা লেডী মঞ্চস্থ কৰিবলৈ আমন্ত্ৰণ জনোৱা হৈছিল। বলোনিয়াৰ থিয়েটাৰ আৰু সমসাময়িক কলাৰ এটা আন্তঃৰাষ্ট্ৰীয় কেন্দ্ৰ 'তেত্ৰী দি বিতা' আছিল এই উৎসৱৰ মূল উদ্যোক্তা। ইটালীয় ভাষাত ছনম নাদেৰিয়ে মুখ্য চৰিত্ৰত অভিনয় কৰা দা লেডী নাটকখন ইৰানতো প্ৰদৰ্শিত হৈছিল। ২০১৭ চনৰ শৰৎকালত আব্বাচীৰ গোট 'মোজ'-এ ইটালীয় থিয়েটাৰ বিশেষজ্ঞ তথা কৰিঅ’গ্ৰাফাৰ ক্লডিয়া কাষ্টেলুচীৰ সৈতে এক যুটীয়া প্ৰদৰ্শনত সহযোগিতা কৰিছিল।

তেওঁ ২০১৬ চনত ইটালীয় থিয়েটাৰ চলচ্চিত্ৰ কৰ্মৰ পৰামৰ্শদাতা আছিল। ২০১৮ চনত তেওঁ ৰাছিয়ান লেখক লিঅ’ টলষ্টয়ৰ বিখ্যাত উপন্যাস আন্না কাৰেনিনাৰ মুক্ত অভিযোজনৰ ওপৰত আধাৰিত আন্না কাৰেনিনা নাটকৰ বাবে ফজ্ ৰ আন্তঃৰাষ্ট্ৰীয় থিয়েটাৰ উৎসৱত শ্ৰেষ্ঠ পৰিচালক আৰু শ্ৰেষ্ঠ নাট্যকাৰ (ৰাষ্ট্ৰীয় প্ৰতিযোগিতা ক) শাখাত মনোনীত হৈছিল। ২০১৯ চনত তেওঁ ৰিটেন বাই দা ৱিণ্ড নাটকৰ বাবে ফজ্ ৰ আন্তঃৰাষ্ট্ৰীয় থিয়েটাৰ উৎসৱত শ্ৰেষ্ঠ নাট্যকাৰ (ৰেডিঅ' নাটক প্ৰতিযোগিতা) শাখাত মনোনীত হয়। ২০১৯ চনত তেওঁ ইটালীত অনুষ্ঠিত ১৬সংখ্যক চেডিচিকোৰ্টো আন্তঃৰাষ্ট্ৰীয় চলচ্চিত্ৰ উৎসৱৰ জুৰী হিচাপেও নিৰ্বাচিত হৈছিল।

২০১৯ চনত তেওঁ জনপ্ৰিয় দূৰদৰ্শন ধাৰাবাহিক পায়তাখত (ষষ্ঠ সংস্কৰণ) ৰ লেখক আছিল।

তথ্যসূত্ৰ

বাহ্যিক সংযোগ

শ্ৰেণী:ইৰানৰ ব্যক্তি
শ্ৰেণী:চলচ্চিত্ৰ পৰিচালক
শ্ৰেণী:চিত্ৰনাট্য লেখক
শ্ৰেণী:অভিনেতা
ইয়াৰখুষ্টা

ইয়াৰখুষ্টা হৈছে আৰ্মেনিয়াৰ লোক নৃত্য আৰু সমৰকলা নৃত্য, ইয়াৰখুষ্টা নৃত্য আৰ্মেনিয়াৰ বহল পৰিসৰত দেখা পোৱা "ক্লেপ ডান্স" শ্ৰেণীৰ অন্তৰ্গত। এই নৃত্য কেৱল পুৰুষে পৰিৱেশন কৰে৷ নৃত্যৰ সময়ত তেওঁলোকে যোৰা যোৰাকৈ ইজনে সিজনৰ মুখামুখি হৈ থিয় হয়। নৃত্যৰ মূল উপাদানটো হ’ল আগবাঢ়ি যোৱা৷ গতিকে, অংশগ্ৰহণকাৰীসকলে দ্ৰুতগতিত ইজনে সিজনৰ কাষলৈ আগুৱাই যায় আৰু বিপৰীত শাৰীৰ নৃত্যশিল্পীসকলৰ হাতৰ তলুৱাত হাত দি জোৰকৈ চাপৰি বজায়। সময়ৰ পৰিৱৰ্তনৰ লগে লগে পুৰুষে পৰিৱেশন কৰা এই নৃত্যত আজিকালি যুৱতী বা মহিলায়ো অংশ লোৱা দেখা গৈছে৷

ইতিহাস আৰু পৰম্পৰা

ইয়াৰখুষ্টাৰ উৎপত্তি মধ্যযুগৰ আৰম্ভণিতে হোৱা বুলি বিশ্বাস কৰা হয়, কাৰণ ইয়াৰ উল্লেখ মভচেছ খোৰেনাট্সি, বাইজেণ্টিয়ামৰ ফাউষ্টাছ আৰু গ্ৰীগ'ৰ মেজিষ্ট্ৰ'ছৰ গ্ৰন্থত পোৱা গৈছে।

আৰ্মেনিয়াৰ পৰম্পৰা অনুসৰি কোনো যুদ্ধৰ পূৰ্বে আৰ্মেনিয়ান সৈন্যই ইয়াৰখুষ্টা নৃত্য পৰিৱেশন কৰে৷ ইয়াৰ উদ্দেশ্য, কিছু পৰিমাণে আচাৰ-অনুষ্ঠান পালনৰ কৰা আৰু কিছু পৰিমাণে মনৰ ভয় দূৰ কৰিবলৈ আৰু অধিক ফলপ্ৰসূ কাৰণ হ’ল, হাতে হাতে যুঁজৰ দৰে চাপৰি মাৰি যুদ্ধৰ মনোভাৱ বৃদ্ধি কৰা।
​
​
ইয়াৰখুষ্টা নৃত্যৰ সৈতে সংগত কৰা সুৰ ইচ্ছাকৃতভাৱে উচ্চ স্বৰত বজোৱা হয়৷ ইয়াৰ বাদ্য হ’ল, দুটা জুৰ্না বা পিকু নামৰ হৰ্ণপাইপ আৰু এটা বা দুটা মূৰৰ বেছ ড্ৰাম বা ঢোল৷ প্ৰত্যেকটো ড্ৰামৰ পেটৰ বিপৰীত ফালৰ পৰা মেলেট আৰু লাঠিৰে আঘাত কৰা হয়। এইটো প্ৰমাণিত হৈছে যে, হৰ্ণপাইপৰ উচ্চ কম্পাঙ্কৰ সুৰ আৰু বেছ ড্ৰামৰ গভীৰ অথচ কম কম্পাঙ্কৰ স্পন্দনৰ সংমিশ্ৰণে উচ্চতকৈয়ো উচ্চ প্ৰসাৰৰ শব্দৰ সৃষ্টি কৰে আৰু সৃষ্ট সংমিশ্ৰিত সুৰে ইয়াৰখুষ্টাৰ নৃত্যশিল্পীসকলক উল্লাসিত অৱস্থাত ৰাখিবলৈ সক্ষম হয়৷ এই কাৰকে সাধাৰণতে ইয়াৰখুষ্টাৰ নৃত্যশিল্পীসকলৰ এড্ৰিনেলিন/এপিনেফ্ৰিন হ’ৰম’নৰ প্ৰভাৱ বৃদ্ধি কৰে৷

আধুনিক পুনৰুত্থান

আধুনিক আৰ্মেনিয়াত আৰ্মেনিয়ান গণহত্যাৰ পিছত ছুছৌনৰ পৰা অহা শৰণাৰ্থীসকলে বসতি স্থাপন কৰা ঠাইসমূহত বিশেষকৈ টালিন, অপৰাণ আৰু আষ্টাৰক চহৰৰ আশে-পাশে থকা গাঁওসমূহত ইয়াৰখুষ্টা জনপ্ৰিয় হৈ পৰে। ১৯৩০ চনৰ শেষৰ ফালে ইয়েৰেভান নৃত্য মহাবিদ্যালয়ত অধ্যাপনা কৰা স্ৰবুহি লিচিচিয়ানে এই নৃত্য জনপ্ৰিয় কৰিবলৈ কাম কৰে।

১৯৮০ চনত লোক সংস্কৃতিৰ দল মাৰাটুক আৰু পিছলৈ লোক সংস্কৃতিৰ দল কাৰিনে এই নৃত্যটোক পুনৰ সজীৱ কৰি তুলিছিল। আৰ্মেনিয়ান সেনাৰ নৃত্য আৰু গীতৰ পাঠ্যক্ৰমত ইয়াৰখুষ্টাক পাঠ্য হিচাপে অন্তৰ্ভুক্ত কৰাৰ প্ৰয়াস কৰা হৈছে।

ইয়াৰখুষ্টাই আৰ্মেনিয়াৰ সাহিত্য আৰু চিত্ৰকলাতো ঠাই পাইছে। ইয়াৰ বিষয়বস্তুক চুই যোৱা কেইবাটাও কবিতা আৰু চিত্ৰকলাৰ নমুনা পোৱা গৈছে। সেইবোৰৰ ভিতৰত ১৯৭৫ চনত প্ৰকাশিত গেভৰ্গ এমিনে লিখা "ডেন্স অৱ ছেজন" নামৰ কবিতাটো এটা উল্লেখযোগ্য কবিতা। চিত্ৰনিৰ্মাতা গগিক হাৰুত্যুন্যানে প্ৰযোজনা কৰা ছবি মেন (১৯৭২) আৰু ইয়াৰখুষ্টা (২০০৪)ত ইয়াৰখুষ্টা নৃত্যক বিশিষ্টভাৱে প্ৰকাশ কৰা দেখা গৈছে।

চিত্ৰভাণ্ডাৰ

ভিদিও লিংক

Yarkhushta danced by Maratuk folk group
Yarkhushta danced by Karin folk group
The Yarkhushta tune (instrumental)

তথ্য সূত্ৰ

শ্ৰেণী:লোক-নৃত্য
শ্ৰেণী:আৰ্মেনিয়াৰ নৃত্য
নলিনী জমীলা

নলিনী জমিলা (; জন্ম: ১৮ আগষ্ট ১৯৫৪) এগৰাকী ভাৰতীয় বেষ্ট চেলাৰ লেখিকা, যৌনকৰ্মীৰ সক্ৰিয় প্ৰবক্তা আৰু কেৰালাৰ থ্ৰিছুৰৰ প্ৰাক্তন যৌনকৰ্মী। তেখেত দ্য অটোবায়’গ্ৰাফী অৱ এ চেক্স-ৱৰ্কাৰ (২০০৫) আৰু ৰোমাণ্টিক এনকাউণ্টাৰছ অৱ এ চেক্স ৱৰ্কাৰ (২০১৮) নামৰ গ্ৰন্থৰ লেখিকা। তেখেত কেৰালাৰ যৌনকৰ্মী মঞ্চৰ সমন্বয়ক আৰু পাঁচটা বেচৰকাৰী সংস্থাৰ (NGO) সদস্য।

জীৱনী

১৯৫৪ চনৰ ১৮ আগষ্টত ভাৰতৰ থ্ৰিচ্ছুৰৰ কল্লুৰ গাঁৱত নলিনী জমিলাৰ জন্ম হৈছিল। ২৪ বছৰ বয়সত স্বামীৰ কৰ্কট ৰোগত আক্ৰান্ত হৈ মৃত্যু নোহোৱালৈকে তেওঁ পথাৰত শস্য ৰোপণ আৰু চপোৱা কাম কৰিছিল ইয়াৰ বাহিৰে তেওঁৰ দুটা সৰু সন্তানক পোহপাল দিইত্য়াথৰ কোনো উপায় নাছিল। ৰোজেচি নামৰ এগৰাকী যৌনকৰ্মীয়ে তেওঁৰ নেতৃত্বত SWFK-এ ৰাজপথৰ যৌনকৰ্মীসকলৰ দুৰ্দশাৰ প্ৰতি দৃষ্টি আকৰ্ষণ কৰিবলৈ প্ৰতিবাদী সমদল অনুষ্ঠিত কৰে।

জমিলা পাঁচটা বেচৰকাৰী সংস্থা (এন জি অ')ৰ সদস্য। বাংগালুৰুত এইডছ কাউন্সেলিং প্ৰগ্ৰেমৰ চতুৰ্থখন বৈঠকত তেওঁ চৰকাৰক কেৱল কণ্ডম বিতৰণ কৰাই নহয়, যৌনকৰ্মী আৰু তেওঁলোকৰ সন্তানক শিক্ষা প্ৰদান কৰিবলৈ আহ্বান জনায়। মূলতঃ মালায়ালম ভাষাত লিখা এই গ্ৰন্থখন ২০০৭ চনত জে দেৱিকাই ইংৰাজীলৈ অনুবাদ কৰে, আৰু কেৰেলাত বহু বিবাব আৰু বিতৰ্কৰ সৃষ্টি কৰিছিল। নাৰীবাদীসকলে এই গ্ৰন্থখনক নিন্দা কৰিছিল। তেওঁলোকেৰ মতে, এই কিতাপ যৌন কৰ্মক মহিমামণ্ডিত কৰে আৰু ৰক্ষণশীলসকলেও এই বিষয়টো প্ৰচাৰ কৰা উচিত নহয়‌।প্ৰকাশ পায়। কিতাপখন থৈৰেশমা ভৰদ্বাজে ইংৰাজীলৈ অনুবাদ কৰিছিল, আৰু গুজৰাটী, বাংলা আৰু তামিললৈও অনুবাদ কৰিছিল। কিতাপখনত ১৯৭০ চনৰ পৰা ২০০০ চনলৈকে লিখা আঠটা কাহিনী সন্নিবিষ্ট কৰা হৈছে, ইয়াত তেওঁৰ ক্লায়েণ্টসকলৰ সৈতে গঢ় লৈ উঠা সম্পৰ্কৰ বিষয়ে কোৱা হৈছে।

তথ্যচিত্ৰ

উল্লেখযোগ্য যে বিখ্যাত চলচ্চিত্ৰ পৰিচালক সন্তোষ শিৱনৰ কনিষ্ঠ ভাতৃ সঞ্জীৱ শিৱনে ২০১৩ চনত জমিলাৰ জীৱনক লৈ ২৮ মিনিটৰ এখন তথ্যচিত্ৰ ‘Sex, Lies and a Book’ নিৰ্মাণ কৰিছিল। এই তথ্যচিত্ৰখন ৰাষ্ট্ৰসংঘৰ উন্নয়ন কাৰ্যসূচী (UNDP) আৰু পাব্লিক চাৰ্ভিচ ব্ৰডকাষ্টিং ট্ৰাষ্টৰ যৌথ উদ্যোগত আছিল। ছবিখনত অভিনয় কৰিছিল জমিলাই।

তথ্যসূত্ৰ

শ্ৰেণী:পতিতাবৃত্তি
শ্ৰেণী:সমাজকৰ্মী
শ্ৰেণী:ভাৰতৰ ব্যক্তি
Category:যৌনকৰ্মী
২১ মাৰ্চ

শ্ৰেণী:দিনসমূহ২১ মাৰ্চ বিগত বৰ্ষৰ আজিৰ উদ্ধৃতি:

২০২৩
প্ৰেমে সদায় অংক ভুল কৰে, কিন্তু কবিতা ভাল লেখে, জ্যামিতিৰ বাহু নিমিলে, কিন্তু তাৰ ওপৰতে এটা ঘৰ সাজে, এই একো নজনাকৈ, ভুল কৰি, অনিয়ম কৰি, নিবিচৰাকৈ যেতিয়া ভাল লাগে সেয়াই প্ৰেম।”
চাহেবপুৰাৰ বৰষুণ, (অনুৰাধা শৰ্মা পূজাৰী)
শিঞ্জিনী ভটনাগৰ

শিঞ্জিনী ভটনাগৰ এগৰাকী ভাৰতীয় শিশু গেষ্ট্ৰ’এণ্টেৰ’লজিষ্ট। তেওঁ নেচনেল একাডেমী অৱ চাইন্সেছৰ ফেলো হিচাপে নিৰ্বাচিত হৈছে। তেওঁৰ গৱেষণাক বিশ্ব স্বাস্থ্য সংস্থা (WHO) আৰু ২য় বিশ্ব কংগ্ৰেছ অৱ পেডিয়াট্ৰিক গেষ্ট্ৰ’এণ্টেৰ’লজী, হেপাট’লজী এণ্ড নিউট্ৰিচনত স্বীকৃতি দিয়ে। শিশু স্বাস্থ্যৰ গৱেষণাৰ বাবে ডাঃ এছ টি আচাৰ স্বৰ্ণ পদক বঁটা আৰু শিশু গেষ্ট্ৰ’এণ্টেৰ’লজীৰ গৱেষণাৰ স্বীকৃতি স্বৰূপে হোতম টোমাৰ স্বৰ্ণ পদক প্ৰদান কৰা হয়।

শিক্ষা আৰু কেৰিয়াৰ

শিঞ্জিনী ভটনাগৰ ফৰিদাবাদ (ৰাষ্ট্ৰীয় ৰাজধানী অঞ্চল, ভাৰত) ৰ অনুবাদ স্বাস্থ্য বিজ্ঞান আৰু প্ৰযুক্তি প্ৰতিষ্ঠান (THSTI)ৰ অধ্যাপিকা, আৰু শিশু জীৱবিজ্ঞান কেন্দ্ৰৰ মুৰব্বী। তেওঁৰ নেতৃত্বত চলি থকা প্ৰকল্পসমূহৰ ভিতৰত উন্নয়নশীল দেশসমূহত মৌখিক ভেকচিনৰ দুৰ্বল সেৱন, ভাৰতত চিলিয়াক ৰোগৰ পৰিসৰ ইত্যাদি অন্বেষণ কৰা।

গৱেষণা

বেক্টেৰিয়াৰ সংক্ৰমণৰ প্ৰতি কেঁচুৱাৰ ৰোগ প্ৰতিৰোধ ক্ষমতাই কেনেদৰে প্ৰতিক্ৰিয়া প্ৰকাশ কৰে; সংক্ৰমণৰ তীব্ৰতা, অগ্ৰগতি আৰু ফলাফল অনুসৰণ কৰিবলৈ ব্যৱহাৰ কৰিব পৰা কিছুমান চিহ্নিতকাৰী কি কি — এইবোৰ হৈছে ভটনগৰ লেবে অনুসৰণ কৰা বহল প্ৰশ্ন। শিঞ্জিনী ভটনাগৰ আৰু তেওঁৰ দলটোৱে গ্লুটেন অসহিষ্ণুতাৰ বাবে এটা দ্ৰুত আৰু অৰ্থনৈতিক পৰীক্ষাৰ কথা উলিয়াইছিল। শিঞ্জিনী ভটনাগৰ আৰু তেওঁৰ দলটোৱে প্ৰমাণ কৰিছে যে জিংক পৰিপূৰকে শিশুৰ সংক্ৰমণৰ পৰা জীয়াই থকাৰ ক্ষমতা বৃদ্ধি কৰে।

বঁটা আৰু সন্মান

ফেলো, নেচনেল একাডেমী অৱ চাইন্সেছ, ভাৰত।
শিশুৰ ডায়েৰিয়া ৰোগৰ গৱেষণাৰ বাবে WHO অস্থায়ী উপদেষ্টা।
শিশু গেষ্ট্ৰ'এণ্টেৰ'লজী, হেপাট'লজী আৰু পুষ্টিৰ দ্বিতীয় বিশ্ব কংগ্ৰেছত শিশুৰ গেষ্ট্ৰ'এণ্টেৰ'লজীৰ গৱেষণাৰ বাবে স্বীকৃতি (২০০৪)।

তথ্যসূত্ৰ

শ্ৰেণী:নাৰী শ্ৰেণী:ভাৰতৰ নাৰী শ্ৰেণী:বিজ্ঞানী শ্ৰেণী:ভাৰতীয় বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
হুৰিয়া মাছহৌৰ

হুৰিয়া মাছহৌৰ (, জন্ম-১৯৫৪) য়েমেনৰ এগৰাকী মানৱ অধিকাৰ আৰু মহিলা অধিকাৰ কৰ্মী। ২০১২ চনৰ পৰা আৰম্ভ হোৱা বিপ্লৱৰ পিছৰ য়েমেনত মানৱ অধিকাৰ মন্ত্ৰীৰ পদত অধিষ্ঠিত হৈছিল। সুৰক্ষাৰ চিন্তাত ২০১৪ চনত তেওঁ এই পদ এৰি এডেনলৈ গুচি যায়।

২০০০ চনত মাছহৌৰ য়েমেন চৰকাৰৰ পুঁজিৰে চলি থকা অৰ্ধস্বাধীন মহিলা সংস্থা মহিলা ৰাষ্ট্ৰীয় সমিতিৰ ডেপুটি আছিল। আৰব বসন্ত নামেৰে জনাজাত বিপ্লৱত অংশগ্ৰহণৰ বাবে ২০১১ চনত তেওঁ পদত্যাগ কৰে।. ২০১১ চনৰ ১৮ মাৰ্চত য়েমেনৰ ৰাজধানী চহৰ ছানাত প্ৰতিবাদকাৰীক হত্যা কৰাৰ অভিযোগত ৰাষ্ট্ৰপতি আলী আব্দুল্লা ছালেহক বিচাৰৰ সন্মুখীন হ'বলৈ আহ্বান জনোৱাত তেওঁ সক্ৰিয় আছিল।

০ জন কৰ্মীক আটক কৰাৰ প্ৰতি দৃষ্টি আকৰ্ষণ কৰিবলৈ ২০১১ চনত তেওঁ অনশন কৰে। ২০১১ চনৰ পৰা তেওঁ হাউথী নেতৃত্বাধীন ৰাষ্ট্ৰীয় পৰিষদৰ মুখপাত্ৰ হিচাপে পৰিগণিত হয়।

২০১২ চনত ৰাষ্ট্ৰপতি আবেদ ৰব্বুহ মনছুৰ হাদীয়ে তেওঁক য়েমেনৰ প্ৰথম মানৱ অধিকাৰ মন্ত্ৰী হিচাপে নিযুক্তি দিছিল। মানৱ অধিকাৰ মন্ত্ৰী হিচাপে তেওঁ মানৱ অধিকাৰ আৰু মৰ্যাদা উলংঘা কৰা দুৰ্নীতি, নিৰ্যাতন আৰু আটক কৰা লোকসকলক অনুসৰণ কৰিছিল।য়েমেনত বাল্যবিবাহৰ অন্ত পেলোৱাৰ বাবেও তেওঁ কাম কৰিছে।

তেখেতে কৈছে যে "এজন নিৰীহ ব্যক্তিক পতন কৰাটো এটা ডাঙৰ ত্ৰুটি।"[9] এই আক্ৰমণৰ বিৰুদ্ধে তেওঁ দ্য ৱাশ্বিংটন পোষ্টত লিখিছে, হিংসাৰ দ্বাৰা প্ৰভাৱিত ব্যক্তিসকলৰ প্ৰতি দৃষ্টি আকৰ্ষণ কৰিছে।

২০১৩ চনত তেওঁ আইন ঘোষণা কৰে যে মহিলাসকলৰ বিবাহৰ নূন্যতম বয়স আঠাইশ বছৰ হ'ব লাগিব।

২০১৪ চনত মাশ্বৌৰৰ সুৰক্ষা বিপদত পৰিছিল, সেয়েহে তেওঁ এডেনলৈ গুচি যায় আৰু মানৱ অধিকাৰ মন্ত্ৰীৰ পদ এৰি যায়। ২০১৫ চনত তেওঁৰ ঠাইত এজ্জেদিন আল-আছবাহিক নিযুক্তি দিয়া হয়।

তথ্যসূত্ৰ

শ্ৰেণী:য়েমেনৰ ব্যক্তি
শ্ৰেণী:য়েমেনৰ মহিলা সমাজকৰ্মী
শ্ৰেণী:সমাজকৰ্মী
শ্ৰেণী:মানৱ অধিকাৰ কৰ্মী
চাৰহ মিচিং

চাৰহ মিচিং (ইংৰাজী: Charoh Mising) অসমৰ গোলাঘাট জিলাৰ দেৰগাঁওৰ অন্তৰ্গত এখন উল্লেখযোগ্য মিচিং গাঁও। ই ১০৪ নং দেৰগাঁও বিধানসভা সমষ্টি আৰু ১০ নং কাজিৰঙা লোকসভা সমষ্টিৰ অন্তৰ্ভুক্ত।

নামকৰণ

এই গাঁওখনত বাস কৰা মিচিংসকলৰ ভিতৰত চাৰহ উপাধিৰ মানুহ অধিক থকা বাবে গাঁওখনৰ নাম চাৰহ মিচিং হিচাপে নামকৰণ কৰা হয় বুলি স্থানীয় লোকে মত প্ৰকাশ কৰে।

ভৌগোলিক বিৱৰণ

ইয়াৰ চাৰিসীমা― পূবে যোৰহাট জিলা; পশ্চিমে বোকাখাত; উত্তৰে ব্ৰহ্মপুত্ৰ নদী আৰু দক্ষিণে ৩৭ নং ৰাষ্ট্ৰীয় ঘাইপথ। ই দেৰগাঁও চাৰিআলিৰপৰা ৯ কিলোমিটাৰ আৰু ৰঙামাটিৰপৰা ৬ কিলোমিটাৰ উত্তৰত অৱস্থিত। গাঁওখনৰ মাজেৰে দিচৈ নদী বৈ গৈছে।গাঁওখন দেৰগাঁও উত্তৰ উন্নয়ন খণ্ডৰ পশ্চিম ব্ৰহ্মপুত্ৰ গাঁও পঞ্চায়তৰ অন্তৰ্গত।

যাতায়াত

{
"type": "FeatureCollection",
"features": [
{
"type": "Feature",
"properties": {},
"geometry": {
"type": "Point",
"coordinates": [ 93.89799, 26.725044 ]
}
}
]
}
দেৰগাঁও চহৰৰ পৰা চাৰহ মিচিং গাঁৱলৈ যাব পৰা যাতায়াত ব্যৱস্থা আছে।

সমাজ জীৱন আৰু জনগাঁথনি

গাঁওখনৰ মিচিং লোকসকলে প্ৰধানকৈ চাংঘৰ সাজি বাস কৰে। অৱশ্যে বৰ্তমান সময়ত শিল, ইটা, চিমেণ্টেৰে সজা চাংঘৰৰ লগতে মাটিৰে সজা ঘৰো দেখিবলৈ পোৱা যায়। গাঁৱখনৰ বেছিভাগ লোকেই কৃষি আৰু বেহা-বেপাৰ কৰি অৰ্থোপাৰ্জন কৰে। প্ৰত্যেক ঘৰতে হাঁহ-কুকুৰা, গাহৰি আদি পোহাৰ পৰম্পৰা আছে। দৈনন্দিন জীৱনত বিভিন্ন সকাম-নিকাম, বিয়া-সবাহ, উৎসৱ-পাৰ্ৱণ আদিৰ বাবে আৰু লগতে আলহী-অতিথিক আপ্যায়ন কৰিবৰ বাবে তেওঁলোকৰ থলুৱা পানীয় আপং (নগিন আপং আৰু প:ৰ: আপং) প্ৰস্তত কৰে। এই মিচিং গাঁওখনত মিচিংসকলৰ অন্যতম ফৈদ পাগ্‌ৰ ফৈদৰ লোকে বসবাস কৰে। গাঁওখনত মিলি, চাৰহ, পাওঁ, মৰাং এইকেইটা মিচিং উপাধিৰ মানুহ দেখিবলৈ পোৱা যায়। ঘৰুৱা জীৱনত তেওঁলোকে মাতৃভাষা হিচাপে মিচিং ভাষা ব্যৱহাৰ কৰে পাৰস্পৰিক যোগাযোগৰ ক্ষেত্ৰত অসমীয়া ভাষাও ব্যৱহাৰ কৰে। বৰ্তমান গাঁওখনত প্ৰায় এহেজাৰৰ ওপৰত জনসংখ্যা আছে। ইয়াৰে ৯৯ শতাংশই অনুসূচীত জনজাতি (ভৈয়াম)ৰ অন্তৰ্ভুক্ত মিচিং জনগোষ্ঠীৰ লোক।

উৎসৱ-পাৰ্ৱণ

মিচিং জনগোষ্ঠীৰ এই গাঁওখনত কৃষিভিত্তিক উৎসৱ আলি আঃয়ে লৃগাং আৰু পঃৰাগ উৎসৱ উদ্‌যাপন কৰা দেখিবলৈ পোৱা যায়। ইয়াৰ উপৰিও দৈনন্দিন জীৱনত নানান পূজা-পাতল, যেনে দবুৰ পূজা আদি পালন কৰে।

অনুষ্ঠান-প্ৰতিষ্ঠান

চাৰহ মিচিং গাঁৱত দুটা নামঘৰ (Ríkkong  আৰু Rígdum), এটা মুৰং অকুম, এখন প্ৰথমিক বিদ্যালয়, এখন মধ্য ইংৰাজী বিদ্যালয়, এখন উচ্চ মাধ্যমিক বালিকা বিদ্যালয়, তিনিটা অংগনবাড়ি কেন্দ্ৰ আৰু এটা যুৱক সংঘ (Charoh Mising Lolat Youth Club) আছে।

চিত্ৰ বীথিকা

তথ্যসূত্ৰ

শ্ৰেণী:অসমৰ গাঁও
শ্ৰেণী:গোলাঘাট জিলা
আদমচিনি চাউল

আদমচিনি চাউল হৈছে প্ৰধানকৈ ভাৰতৰ উত্তৰ প্ৰদেশ ৰাজ্যত উৎপাদিত অ-বাছমতী, পৰম্পৰাগত, চুটি দানাযুক্ত সুগন্ধি ধানৰ এক প্ৰজাতি। পূব উত্তৰ প্ৰদেশৰ চণ্ডাউলী, মিৰ্জাপুৰ, বাৰাণসী আৰু সোনভদ্ৰা, আৰু বিন্ধ্যা অঞ্চলত ই এক সাধাৰণ আৰু বহুলভাৱে খেতি কৰা শস্য।

ইয়াৰ ভৌগোলিক সূচক টেগৰ অধীনত ইয়াক "আদমচিনি চাৱল " বুলি কোৱা হয়।

নাম

"আদমচিনি" নামটো হিন্দী শব্দ "চিনি" ৰ পৰা উদ্ভৱ হৈছে, যাৰ অৰ্থ হৈছে চেনি। সৰু, চেনিৰ দৰে স্ফটিক চাউলৰ বাবে এই নাম, আনহাতে হিন্দীৰ ভাষাৰ "চাৱল" ৰ অৰ্থ হ'ল চাউল।

বৰ্ণনা

ইয়াৰ কিছু বিশেষত্ব তলত উল্লেখ কৰা হ 'লঃ

বৈশিষ্ট্যসমূহ

খৰাং-সহনশীল আৰু ৰোগ-প্ৰতিৰোধী, এই চাউলৰ প্ৰজাতিত এক শক্তিশালী সুগন্ধ, চুটি-শক্তিশালী সুগন্ধিত দানা, আৰু ইয়াত মধ্যৱৰ্তী এমাইল'জ উপাদান আছে, যাৰ ফলত ভাল সোৱাদ আৰু গোন্ধৰ লগতে চাউলবিধ খাবলৈ কোমলো হয়।

পুষ্টিগুণৰ উপকাৰিতা

এই চাউলৰ প্ৰকাৰত কাৰ্ব'হাইড্ৰেট, প্ৰ'টিন, চৰ্বি আৰু আঁহ থাকে আৰু ই ভিটামিনৰ (ভিটামিন-ডি, বি গ্ৰুপৰ ভিটামিন আৰু খনিজ পদাৰ্থ) এক ভাল উৎস।

ৰন্ধন আৰু গ্ৰাহকৰ পছন্দসমূহ

এই চাউলবিধ ৰন্ধনৰ উৎকৃষ্ট বৈশিষ্ট্যৰে গৌৰৱান্বিত আৰু ইয়াৰ অনন্য সুগন্ধ, সোৱাদ আৰু গঠনৰ বাবে গ্ৰাহকে উচ্চ অগ্ৰাধিকাৰ প্ৰদান কৰে।

ভৌগোলিক স্বীকৃতি

এই ধানৰ প্ৰজাতিটোক ২০২৩ চনৰ ফেব্ৰুৱাৰীত ভাৰত চৰকাৰৰ অধীনত ভৌগোলিক সূচক ৰেজিষ্ট্ৰীৰ পৰা ভৌগোলিক সূচক (জি. আই. এ.) স্থিতি টেগ প্ৰদান কৰা হৈছিল (৩ নৱেম্বৰ ২০৩০-লৈকে বৈধ) ।

এম/এছ. চান্দৌলীৰ ইশানী এগৰো প্ৰডিউচাৰ কোম্পানী লিমিটেড আৰু মানৱ কল্যাণ সংস্থাই আদমচিনি চাৱলৰ জিআই পঞ্জীয়নৰ প্ৰস্তাৱ দিছিল। ২০২০ চনৰ নৱেম্বৰত আবেদন দাখিল কৰাৰ পিছত ২০২৩ চনত চেন্নাই ভৌগোলিক সূচক ৰেজিষ্ট্ৰীয়ে চাউলবিধক জিআই টেগ প্ৰদান কৰে, যাৰ ফলত অঞ্চলটোত উৎপাদিত চাউলৰ বাবে "আদমচিনি চাৱল" নামটো বিশেষভাৱে প্ৰদান কৰা হয়। এইদৰে ই কলানামক চাউলৰ পিছত উত্তৰ প্ৰদেশৰ দ্বিতীয় ধানৰ প্ৰজাতি আৰু জিআই টেগ লাভ কৰা উত্তৰ প্ৰৰ ৩৭তম প্ৰকাৰৰ সামগ্ৰী হৈ পৰিছিল।

জিআই টেগটোৱে চাউলক অবৈধ বিক্ৰী আৰু বিপণনৰ পৰা সুৰক্ষিত কৰে, আৰু ইয়াক আইনী সুৰক্ষা আৰু এক অনন্য পৰিচয় প্ৰদান কৰে।

তথ্যসূত্ৰ

শ্ৰেণী:ভাৰতৰ ৰন্ধনশৈলী
অপভ্ৰংশ

অপভ্ৰংশ  হৈছে পতঞ্জলিৰ সময়ৰেপৰা বৈয়াকৰণা অৰ্থাৎ স্থানীয় ব্যাকৰণবিদসকলে আধুনিক ভাষাসমূহৰ উত্থানৰ পূৰ্বে উত্তৰ ভাৰতৰ কথিত ভাষাসমূহ বুজাবলৈ ব্যৱহাৰ কৰা এক শব্দ। ইণ্ড'লজীত (দক্ষিণ এছিয়া বা ভাৰতৰ বিষয়ে অধ্যয়ন) ইয়াক মধ্যকালৰ শেষৰ ফালৰ আৰু আৰম্ভণিৰ আধুনিক ইণ্ডো-আৰ্য ভাষাৰ মাজত পৰিৱৰ্তনৰ সূচনা কৰা উপভাষাসমূহক একগোট কৰা এক শব্দ হিচাপে ব্যৱহাৰ কৰা হয়। এই কালছোৱাই খ্ৰীষ্টীয় ষষ্ঠ আৰু ত্ৰয়োদশ শতিকাৰ মাজৰ সময়ছোৱাক সামৰি লৈছিল। কিন্তু এই উপভাষাসমূহ গতানুগতিকভাৱে মধ্য ইণ্ডো-আৰ্য যুগত অন্তৰ্ভুক্ত কৰা হৈছে। সংস্কৃতত অপভ্ৰংশৰ আক্ষৰিক অৰ্থ হৈছে "বিকৃত" বা "অব্যাকৰণগত ভাষা" আৰু ই সংস্কৃত ব্যাকৰণৰ নিয়মৰ আওতাৰ বাহিৰত।

খ্ৰীষ্টীয় দ্বাদশৰ পৰা ষোড়শ শতিকাৰ সময়ছোৱাৰ বাবে উত্তৰ ভাৰতৰ ইতিহাসৰ ক্ষেত্ৰত অপভ্ৰংশ সাহিত্য এক মূল্যৱান উৎস।

ইতিহাস

পালি ভাষাক সামৰি লোৱা প্ৰাকৃত শব্দটো উত্তৰ ভাৰতৰ স্থানীয় ভাষাৰ বাবেও এক প্ৰতিশব্দ হিচাপে ব্যৱহাৰ কৰা হয়। এই ভাষাসমূহ সম্ভৱতঃ চতুৰ্থৰ পৰা অষ্টম শতিকাৰ শেষৰ ফালে কোৱা হৈছিল। কিন্তু কিছুসংখ্যক পণ্ডিতে সমগ্ৰ মধ্য ইণ্ডো-আৰ্য যুগৰ বাবে এই শব্দটো ব্যৱহাৰ কৰে। মধ্য ইণ্ডো-আৰ্য ভাষাসমূহ ক্ৰমান্বয়ে অপভ্ৰংশ উপভাষালৈ ৰূপান্তৰিত হয়। এইসমূহ প্ৰায় ত্ৰয়োদশ শতিকালৈকে ব্যৱহাৰ কৰা হৈছিল। অপভ্ৰংশসমূহে পৰৱৰ্তী সময়ত আধুনিক ইণ্ডো-আৰ্য ভাষালৈ বিকাশ লাভ কৰে। এই সময়ছোৱাৰ সীমা কিছু পৰিমাণে ধূসৰ। ই স্পষ্ট ৰূপত কালক্ৰমিক নহয়। আধুনিক উত্তৰ ভাৰতীয় ভাষাসমূহে প্ৰায় একাদশ শতিকাৰ আশে-পাশে এক সুকীয়া পৰিচয় গঢ়ি তুলিবলৈ আৰম্ভ কৰিছিল বুলি ধাৰণা কৰা হয়। ইয়াৰ বিপৰীতে অপভ্ৰংশসমূহ তেতিয়াও ব্যৱহৃত হৈ আছিল। দ্বাদশ শতিকাৰ শেষৰ ফালে এইসমূহে সম্পূৰ্ণ সুকীয়া ৰূপ একোটা লাভ কৰিছিল।

জৈন পুথিভঁৰালসমূহত যথেষ্ট পৰিমাণৰ অপভ্ৰংশ সাহিত্য পোৱা গৈছে। আমিৰ খুছৰো আৰু কবীৰে আধুনিক হিন্দী ভাষাৰ সৈতে প্ৰায় মিল থকা ভাষাত লিখি থকাৰ সময়তে বহু কবিয়ে বিশেষকৈ হিন্দু ৰজাৰ শাসনত থকা অঞ্চলবোৰত অপভ্ৰংশত সাহিত্য ৰচনা কৰি আছিল। এই লেখকসকলৰ ভিতৰত কামৰূপৰ চাৰাহা, তিলোপা আৰু কান্‌হা (চৰ্যাপদৰ ৰচয়িতাসকলৰ অন্যতম); ধৰ অঞ্চলৰ (বৰ্তমানৰ মধ্যপ্ৰদেশ) দেৱসেন (খ্ৰীষ্টীয় নৱম শতিকা); মান্যাখেতৰ (বৰ্তমান কৰ্ণাটক) পুষ্পদন্ত (খ্ৰীষ্টীয় নৱম শতিকা); ধনপাল; মুনি ৰামসিংহ; পাটানৰ (বৰ্তমানৰ গুজৰাট) হেমাচন্দ্ৰ; আৰু গোৱালিয়ৰৰ ৰাইঘু(খ্ৰীষ্টপূৰ্ব ১৫ শতিকা)।

আপভ্ৰংশৰ ব্যৱহাৰৰ এটা প্ৰাচীন উদাহৰণ হ’ল কালিদাসৰ বিক্ৰমোৰ্বশীয়ম নামৰ নাট্য। ইয়াত পুৰুৰৱে অৰণ্যত থকা জীৱ-জন্তুবোৰক তেওঁৰ নিৰুদ্দেশ হোৱা প্ৰিয়জনৰ বিষয়ে অপভ্ৰংশত সুধিছিল। অপভ্ৰংশত কৰা সাহিত্য ৰচনা অষ্টাদশ শতিকালৈকে চলি আছিল। সেই সময়ত ভগৱতীদাসে মিগনকলহ চাৰিউ ৰচনা কৰিছিল।

তথ্য সংগ্ৰহ

শ্ৰেণী:ভাষা
মাণিক চৰকাৰ

মাণিক চৰকাৰ এগৰাকী ভাৰতীয় ৰাজনীতিবিদ। তেওঁ ১৯৯৮ৰ মাৰ্চৰ পৰা ২০১৮ৰ মাৰ্চলৈ ত্ৰিপুৰাৰ মুখ্য মন্ত্ৰী আছিল। তেওঁ কমিউনিষ্ট পাৰ্টি অৱ ইণ্ডিয়া (মাৰ্ক্সবাদী)ৰ পলিটব্যুৰ' সদস্য। মাৰ্চ ২০০৮ত তেওঁ ত্ৰিপুৰাৰ বাঁও মৰ্চা চৰকাৰৰ নেতা ঘোষিত হয় আৰু ২০১৩ত তেওঁ ৪ৰ্থবাৰৰ বাবে ত্ৰিপুৰাৰ মুখ্যমন্ত্ৰীৰ পদত অধিষ্ঠিত হয়। বৰ্তমানে তেওঁ ত্ৰিপুৰা বিধানসভাৰ বিৰোধী দলপতি।
২০১৮ চনৰ ত্ৰিপুৰা বিধানসভা নিৰ্বাচনৰ পূৰ্বে দাখিল কৰা শপতনামা অনুযায়ী তেওঁঁ ভাৰতৰ দৰিদ্ৰতম মুখ্যমন্ত্ৰী আছিল।

ৰাজনৈতিক জীৱন

চিপিআই(এম)ৰ ৰাজ্যিক কমিটিত ৬ বছৰ থকাৰ পাছত তেওঁক ১৯৭৮ত পাৰ্টি সচিবালয়ত দাখিল কৰা হ'ল। সেই বছৰেই বাওঁ মৰ্চাই ত্ৰিপুৰাৰ শাসনভাৰ দখল কৰিছিলে।

৩১ বছৰ বয়সত, ১৯৮০ চনত তেওঁ ত্ৰিপুৰা বিধান সভাৰ সদস্য নিৰ্বাচিত হ'ল আগৰতলা সমষ্টিৰ পৰা। ই আছিল তেওঁৰ ৰাজ্যিক নেতৃত্বগ্ৰহণৰ আৰম্ভণি। একে সময়তে তেওঁক চিপিআই(এম)ৰ চিফ হুইপ পতা হ'ল। ১৯৮৩ত তেওঁ কৃষ্ণনগৰ, আগৰতলাৰপৰা বিধান সভাৰ সদস্য হিচাপে জয়ী হ'বলৈ সক্ষম হ'ল। ১৯৯৩ত বাওঁ মৰ্চাই ক্ষমতা লাভ কৰাত তেওঁক চিপিআই(এম)ৰ ৰাজ্য সচিবৰ পদত অধিষ্ঠিত কৰোৱা হ'ল।

১৯৯৮ চনত, ৪৯ বছৰ বয়সত তেওঁ চিপিআই(এম)ৰ পলিটব্যুৰ'ৰ সদস্য হ'ল- যি এই দলৰ সৰ্বোচ্চ নীতি-নিৰ্ধাৰক আৰু কাৰ্যকৰী সমিতি। সেই বছৰেই তেওঁ ত্ৰিপুৰাৰ মুখ্যমন্ত্ৰীৰ আসনত অধিষ্ঠিত হ'ল। তেওঁ চাৰিবাৰ জয়ী হৈ ২০ বছৰৰ বাবে সেই আসন লাভ কৰিলে। তেওঁ ভাৰতৰ খুব কম সংখ্যক মুখ্যমন্ত্ৰীৰ ভিতৰত যিয়ে ইমান দীৰ্ঘ সময়ৰ বাবে শাসনভাৰ চম্ভালিবলৈ সক্ষম হৈছে। ২০১৮ চনৰ নিৰ্বাচনত তেওঁৰ দলে সংখ্যাগড়িষ্ঠতা লাভ নকৰা আৰু চৰকাৰ গঠন কৰিবলৈ অসনৰ্থ হোৱাত তেওঁৰ মুখ্যমন্ত্ৰী ৰূপে ধাৰাবাহিক কাৰ্যকাল সমাপ্ত হ'ল।

ব্যক্তিগত জীৱন

চৰকাৰৰ পত্নী পাঞ্চালী ভট্টাচাৰ্য। চৰকাৰ আৰু চৰকাৰৰ পত্নী উভয়ে এক সাধাৰণ জীৱন যাপন কৰে। তেওঁ নিজৰ সনসাময়িক মুখ্যমন্ত্ৰীসকলৰ মাজত একমাত্ৰজন যাৰ নিজৰ ঘৰ বা গাড়ী নাই। তেওঁ নিজৰ ককাকৰ এক পুৰণি আৰু সৰু ঘৰত থাকিছিল। নিজৰ দৰমহা তেওঁ পাৰ্টিক দান কৰিছিল। মাহে দহ হাজাৰ টকা তেওঁক পাৰ্টিয়ে জীৱন যাপন কৰিবলৈ প্ৰদান কৰিছিল।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:ত্ৰিপুৰাৰ ব্যক্তি
শ্ৰেণী:ভাৰতৰ ৰাজ্যসমূহৰ মুখ্যমন্ত্ৰী
শ্ৰেণী:ত্ৰিপুৰাৰ মুখ্যমন্ত্ৰী
অসমৰ বিলসমূহৰ তালিকা

]]
বিল হৈছে চাৰিওফালে স্থলভাগে ঘেৰি থকা দ আৰু বহল স্বাভাৱিক জলভাগ। সাধাৰণতে গংগা-ব্ৰহ্মপুত্ৰ সমভূমি অঞ্চলৰ পূব ভাৰতীয় ৰাজ্য অসম আৰু পশ্চিম বংগৰ লগতে বাংলাদেশৰ হ্ৰদৰ দৰে বৃহৎ স্থিতিশীল পানীৰে পূৰ্ণ আদ্ৰভূমিক বুজাবলৈ বিল শব্দটো ব্যৱহাৰ কৰা হয়। কেন্দ্ৰীয় আন্তদেশীয় ফিছাৰী গৱেষণা প্ৰতিষ্ঠানৰ সমীক্ষা অনুসৰি অসমত ১৩৯২খন বিল আছে। পঞ্জীয়ন নোহোৱা প্ৰায় ৭০ শতাংশ অঞ্চল খেতি কৰিব পৰা এলেকাৰ ভিতৰত পৰে। অসমৰ উল্লেখযোগ্য বিলসমূহৰ তালিকা তলত উল্লেখ কৰা হ'ল:

তিনিচুকীয়া জিলা

মাগুৰী মতাপুং বিল
উদয়পুৰ বিল
ৰামপুৰ বিল

ডিব্ৰুগড় জিলা

লমঘৰী বিল
চাচনি মেৰবিল
দিহিংএৰাসুঁতি বিল
মন্দিৰা বিল
বাঘেশ্বৰী বিল
ৰঙালী বিল
ডৰা বিল
চেলচেলা বিল

গোৱালপাৰা জিলা

টাৰণৰঙা

নলবাৰী জিলা

ঘগ্ৰাজান
চথাজান
মৰাচাউলখোৱা

বৰপেটা জিলা

কপলা বিল
চটকপলা বিল
তভা বিল
অল্পজান বিল
বৰদুৱা
আঁৰি বিল
গৰা বিল
গৰৈমৰা বিল
গোমি বিল
চিকনচৰা বিল
চতলা বিল
কহুৱা বিল
ভেল্লা বিল
ভেলেকী বিল
লঠঙা বিল

কৰিমগঞ্জ জিলা

সোণ বিল

তথ্য উৎস

শ্ৰেণী:অসমৰ ভূগোল
শ্ৰেণী:অসমৰ পৰ্যটনস্থলী
শ্ৰেণী:হ্ৰদ
শ্ৰেণী:অসম সম্পৰ্কীয় তালিকা
শ্ৰেণী:বিল
মাৰা ৰুডমেন

মাৰা ৰুডমেন আমেৰিকা চৰকাৰৰ প্ৰাক্তন বিষয়া, বৰ্তমান চেণ্টাৰ ফৰ আমেৰিকান প্ৰগ্ৰেছৰ নীতিৰ কাৰ্যবাহী উপ-সভাপতি হিচাপে কাৰ্যনিৰ্বাহ কৰি আছে। তেওঁ কোৰাম ষ্ট্ৰেটেজিছৰ সভানেত্ৰী আৰু মিডল ইষ্ট প্ৰগ্ৰেছৰ এগৰাকী উপদেষ্টা।

প্ৰাথমিক জীৱন আৰু শিক্ষা

টেক্সাছৰ ছান এণ্টনিঅ'ত জন্মগ্ৰহণ কৰা মাৰা ৰুডমেনে মেছাচুচেটছৰ হায়ানিছত ডাঙৰ হৈছিল। তেওঁ ডাৰ্টমাউথ কলেজৰ পৰা ছামা কাম ল’ড ডিগ্ৰী আৰু হাৰ্ভাৰ্ড ল স্কুলৰ পৰা কাম ল’ড ডিগ্ৰী লাভ কৰিছে।

কেৰিয়াৰ

মাৰা ৰুডমেনে ৰাষ্ট্ৰপতি ওবামা আৰু ক্লিণ্টনৰ বাবে ৰাষ্ট্ৰীয় নিৰাপত্তা বিষয়ৰ বাবে ৰাষ্ট্ৰপতিৰ উপ-সহকাৰী, আমেৰিকাৰ আন্তঃৰাষ্ট্ৰীয় উন্নয়ন সংস্থাৰ মধ্যপ্ৰাচ্যৰ বাবে সহকাৰী প্ৰশাসককে ধৰি ৰাজহুৱা সেৱাসমূহ কাৰ্যকৰী কৰিছিল। তেওঁ আমেৰিকাৰ কংগ্ৰেছী গেৰী ষ্টাডছৰ সহায়িকা আছিল, আৰু হাৰ্ভাৰ্ড ল স্কুলৰ হিউমেন ৰাইটছ জাৰ্নেলৰ মুখ্য সম্পাদক আছিল। ১৯৯৩-১৯৯৭ চনলৈকে ৰুডমেনে সদনৰ বৈদেশিক পৰিক্ৰমা সমিতিৰ জ্যেষ্ঠ উপদেষ্টা হিচাপে অধ্যক্ষ লি হেমিল্টন (ডি-আইএন)ৰ অধীনত কাৰ্যনিৰ্বাহ কৰিছিল। ২০০৪ চনৰ পৰা ২০০৯ চনলৈকে কৌশলগত পৰিকল্পনাৰ জ্যেষ্ঠ উপ-সভানেত্ৰী হিচাপে কাৰ্যনিৰ্বাহ কৰিছিল, আৰু তাৰ পিছত তেওঁ এগৰাকী জ্যেষ্ঠ ফেলো আৰু মিডল ইষ্ট প্ৰগ্ৰেছৰ প্ৰতিষ্ঠাপক আছিল। তেওঁ আমেৰিকান বিশ্ববিদ্যালয়ত ডিপ্লমেট ইন ৰেচিডেন্স পদত, আৰু ডাৰ্টমাউথ আৰু জৰ্জ ৱাশ্বিংটন বিশ্ববিদ্যালয়ত এডজাণ্ট পদত অধ্যাপনা কৰিছে।
এছপেন ইনষ্টিটিউট ক্ৰাউন ফেলো
ডাৰ্টমাউথৰ ৪০ বাউণ্ড ফৰ ফিউচাৰ গ্ল’ৰী

তথ্য সংগ্ৰহ
পল্লৱী ডেকা বুজৰবৰুৱা

পল্লৱী ডেকা বুজৰবৰুৱা হৈছে এগৰাকী অসমীয়া লেখিকা, অনুবাদক, সম্পাদক। তেখেত বৰ্তমান ডিব্ৰুগড় বিশ্ববিদ্যালয়ৰ অসমীয়া বিভাগৰ প্ৰাধ্যাপক হিচাপে কৰ্মৰত৷ অসমত ‘তুলনামূলক ভাৰতীয় সাহিত্য’বিষয়টোক কেন্দ্ৰ কৰি তেখেতে ইতিমধ্যে কেইবাখনো গুৰুত্বপূৰ্ণ গ্ৰন্থ প্ৰকাশ কৰি উলিয়াইছে৷ তেখেতৰ ‘গৱেষণাৰ পদ্ধতিবিজ্ঞান’ শীৰ্ষক গ্ৰন্থখন অসমীয়া ভাষাত এম.ফিল. আৰু ডক্টৰেট ডিগ্ৰীৰ বাবে অধ্যয়নৰত শিক্ষাৰ্থীসকলৰ বাবে প্ৰয়োজনীয় এখন গুৰুত্বপূৰ্ণ গ্ৰন্থ৷ তেখেতে এতিয়ালৈকে ৫খনকৈ প্ৰবন্ধ সংকলন প্ৰকাশ কৰাৰ লগতে দুখন উপন্যাস, এখন চুটিগল্প সংকলন আৰু ১খন অনুবাদ গ্ৰন্থ, ৫খন সম্পাদনামূলক গ্ৰন্থ আদি প্ৰকাশ কৰিছে৷ তেখেতৰ তত্ত্বাৱধানত এতিয়ালৈকে ৩০ জনতকৈয়ো অধিক শিক্ষাৰ্থীয়ে অসমীয়া বিভাগৰপৰা এম.ফিল ডিগ্ৰী আৰু ১২ জন শিক্ষাৰ্থীয়ে ডক্টৰেট ডিগ্ৰী লাভ কৰিছে৷

জন্ম আৰু বংশ পৰিচয়

তেখেতৰ জন্ম হয় ১ জানুৱাৰী, ১৯৬৯ চনত৷ পিতৃৰ নাম তিলক বৰা আৰু মাতৃৰ ঊষা বুজৰবৰুৱা ৷ জন্মস্থান- লক্ষিমপুৰ, অসম৷

শিক্ষা

তেখেতে লক্ষিমপুৰ মহাবিদ্যালয়ৰ পৰা ১৯৯০ চনত ইংৰাজী বিষয়ত স্নাতক ডিগ্ৰী লাভ কৰে৷ ডিব্ৰুগড় বিশ্ববিদ্যালয়ৰপৰা ১৯৯৪ চনত অসমীয়া বিষয়ত স্নাতকোত্তৰ ডিগ্ৰী লাভ কৰে৷ ডিব্ৰুগড় বিশ্ববিদ্যালয়ৰপৰা ২০০১ চনত ডক্টৰেট ডিগ্ৰী লাভ কৰে৷ তেখেতৰ গৱেণাৰ বিষয় হ’ল- ‘ৰবীন্দ্ৰনাথৰ কাব্যাদৰ্শ আৰু কেইজনমান অনুৱৰ্তী অসমীয়া কবিৰ কবিতা৷’

চাকৰি জীৱন

ডিব্ৰুগড় হনুমানবক্স সুৰজকমল কানৈ কলেজত অধ্যাপক হিচাপে চাকৰি জীৱনৰ পাতনি মেলে৷ (১৯৯৭ চনৰপৰা ২০০৫ চনলৈকে)
ডিব্ৰুগড় বিশ্ববিদ্যালয়ৰ অসমীয়া বিভাগৰ সহকাৰী অধ্যাপক হিচাপে অংশগ্ৰহণ৷ (২০০৫ চনৰপৰা ২০০৯ চনলৈকে)
ডিব্ৰুগড় বিশ্ববিদ্যালয়ৰ Reader হিচাপে দায়িত্বভাৰ গ্ৰহণ৷
ডিব্ৰুগড় বিশ্ববিদ্যালয়ৰ অসমীয়া বিভাগৰ অধ্যাপক হিচাপে অংশগ্ৰহণ৷ (২০১২ চনৰপৰা সাম্প্ৰতিক সময়লৈকে

সাহিত্যৰাজি

ৰবীন্দ্ৰনাথ আৰু অসমীয়া কবিতা, কৌষ্তুভ প্ৰকাশন, মাৰ্চ, ২০০৩
ৰবীন্দ্ৰনাথৰ চিন্তা আৰু ভাৰতীয় সাহিত্য বিচিত্ৰা, বনলতা, ডিব্ৰুগড়, মে, ২০০৩
তুলনামূলক সাহিত্য, বিকাশ আৰু বিৱৰ্তন, ডিব্ৰুগড় বিশ্ববিদ্যালয়, অসমীয়া বিভাগ, মাৰ্চ, ২০০৮
তুলনামূলক সাহিত্য তত্ত্ব, বনলতা, ডিব্ৰুগড়, মে, ২০১৩
গৱেষণা পদ্ধতিবিজ্ঞান, বনলতা, ২০১৭

চুটিগল্প

ভাৰ্ছিটিৰ ইকেবানা, চুটিগল্পৰ সংকলন, ২০১৪
যাযাৱৰী নিশাৰ সংলাপ, চুটিগল্প সংকলন ২০২২

উপন্যাস

পান্থশালাৰ প্ৰেমগাথা, ষ্টুডেণ্টচ্ ষ্ট’ৰচ্, গুৱাহাটী, ২০০৯
কুঞ্জপৃথিৱীৰ কৃষ্ণপ্ৰিয়া, বনলতা, ডিব্ৰুগড়, চুটিগল্পৰ সংকলন

অনুবাদ গ্ৰন্থ

ৰবীন্দ্ৰনাথ ঠাকুৰ, অনুবাদ, সাহিত্য অকাডেমী, নতুন দিল্লী, ২০১৮

সম্পাদিত গ্ৰন্থ

অসমৰ জনগোষ্ঠীয় লোকসাহিত্য, ডিব্ৰুগড় বিশ্ববিদ্যালয়, অসমীয়া বিভাগ, মাৰ্চ, ২০০৯
অসমীয়া কাব্যকোষ, অসম সাহিত্য সভা, ২০১২
প্ৰসংগ : সাহিত্য আৰু সংস্কৃতি, বনলতা, ডিব্ৰুগড়, ২০১২
বিহু, সদৌ ধেমাজি জিলা ছাত্ৰ সন্থা, ২০২১
তুলনামূলক সাহিত্য আৰু পৰিধীয় ক্ষেত্ৰ, সদৌ ধেমাজি জিলা ছাত্ৰ সন্থা, ২০২১

বঁটা আৰু সন্মান

তথ্যসূত্ৰ

শ্ৰেণী:অসমীয়া সাহিত্যিক